જીવનનું જીવન આમ તો સાવ સરલ, સાદુંસીધુ. જાહેર સ્થળો પર ભીખ માંગતા-માંગતા ક્યારે એમનો વ્યવસાય ભિખારીઓની કરાર આધારિત જાહેર ગોઠવણ કરવાનો થઈ ગયો, એનીય એમને સરત ન રહી. ભીખ મગાવવામાં એમની કોઈ સીમા ન હતી. જ્યાં જ્યાં નજર તમારી પડે, ત્યાં ત્યાં જીવનરાયના ભિખારી ખડે, એવી હાલત કરી મૂકી હતી એમણે. એમની આ બિઝનેસ સ્કીલના પાઠ તો હવે મેનેજમેન્ટ સ્ટડી કોર્સમાં પણ આવી ગયાં હતાં. આ બધાંમાંથી અઢળક કમાણી કરી, સમાજમાં માન અકરામ મળ્યાં એ જુદું.